b'\n_START_ARTICLE_\nDragoljub Mini\xc4\x87\n_START_PARAGRAPH_\nDragoljub Mini\xc4\x87 (Podgorica, 5. travnja 1936. - Novi Sad, 5. travnja 2005.), hrvatski \xc5\xa1ahovski velemajstor. Me\xc4\x91unarodni majstor od 1964. godine. Po\xc4\x8dasni velemajstor od 1991. godine._NEWLINE_Sudionik vi\xc5\xa1e prvenstava Jugoslavije, na kojima je najbolje rezultate postigao 1962. godine kad je dijelio 1. i 2. mjesto s Aleksandrom Matanovi\xc4\x87em te 1976. godine kad je podijelio 3. i 4. mjesto. Sudionik me\xc4\x91uzonskog turnira u Palma de Mallorci 1970. godine, na kojem je zavr\xc5\xa1io na diobi 15. i 16. mjesta._NEWLINE_Najbolji rezultati na drugim me\xc4\x91unarodnim natjecanjima: Rovinj - Zagreb (1970.) - dioba 7. i 8. mjesta, 1971. - dioba 1. i 2. mjesta; Vinkovci 1974. - 1. mjesto._NEWLINE_Sudionik \xc5\xa1ahovskih Olimpijada gdje je igrao za Jugoslaviju. 1962. i 1970. godine. 1962. je osvojio 6,5 od 8 bodova te je Jugoslavija osvojila ukupno drugo mjesto iza SSSR-a. 1970. bio je 19. sa 8 i pol bodova od 10 mogu\xc4\x87ih, po \xc4\x8demu je bio 1. na drugoj pri\xc4\x8duvnoj plo\xc4\x8di. Jugoslavija je na toj Olimpijadi bila tre\xc4\x87a iza SSSR-a i Ma\xc4\x91arske. Sudionik europskih mom\xc4\x8dadskih prvenstava 1961., 1965., 1970. i 1973. godine. 1973. bio je Elo rankinga 2475.'